[{"text_idx": "#000000", "text": "Kiel AIIB helpos la mondan ekonomion en 2016?"}, {"text_idx": "#000001", "text": "Ekde la jaro 2015, la monda ekonomio dau\u0306re travivas la recesion komencig\u0302intan en 2007. La tuta situacio ankorau\u0306 ne bonig\u0302as radikale. Nur en Azio, la ekonomio de C\u0302inio kaj tiu de Hindio relative bone fartas, sed ankau\u0306 en tiuj landoj la rapideco de la kresko lastatempe evidente pli malrapidig\u0302as ol antau\u0306e. Tio estas dang\u0302era por la tutmonda ekonomio."}, {"text_idx": "#000002", "text": "Felic\u0302e, la Azia Infrastruktura Invest-Banko (AIIB) povos doni sian helpon. La banko celas investi monon en infrastruktura konstruado en la aziaj landoj. Per tiu investado oni povos plibonigi la infrastrukturon de la aziaj landoj kaj realigi la ekonomian disvolvig\u0302on de tiuj landoj. En la pasintaj kelkdek jaroj okulfrapis la ekonomia kresko de Azio, precipe de orienta Azio. Sed g\u0302i havas sian mankon: la infrastrukturo. Lau\u0306 la kalkulo de la Azia Disvolva Banko, 8 mil miliardoj da usonaj dolaroj estos bezonataj por la azia infrastrukturo en la venontaj 5 jaroj. Dume, la nunaj financaj organizoj internaciaj, ekzemple la Internacia Mona Fonduso kaj la Monda Banko, ne povas kontentigi la bezonon. C\u0302inio alvokis por la starigo de AIIB, g\u0302uste celante respondi al la bezono konstrui la infrastrukturon en Azio. Plibonigo de la lasta farig\u0302os senc\u0302ese funkcianta motoro por la ekonomia kreskado de la aziaj landoj."}, {"text_idx": "#000003", "text": "\"La Zono kaj Vojo\" proponita de C\u0302inio kunligas diversajn landojn geografie, dum AIIB kontaktigas iliajn monon kaj financan sistemon per komuna investado. Kiel granda lando en la azi-pacifika regiono, C\u0302inio jam akiris multajn spertojn dum la kelkdek-jara disvolvado. Cetere la lando havas la povon helpi la tutan regionon prosperig\u0302i. Kaj tio farig\u0302os beniga kunago por la propra evoluo de tiu c\u0302i lando. La celoj de C\u0302inio estas paco, stabileco kaj disvolvig\u0302o komunaj al la lando mem kaj al g\u0302iaj c\u0302irkau\u0306aj landoj kaj regionoj."}]